**PAXTA TEXNIK ChIGITINI SERTIFIKATLASh VA SINOV BAYoNNOMALARI BERISh XIZMATINI KO‘RSATISh YuZASIDAN ShARTNOMA** \_ **P-PCHS -\_\_\_\_\_-** **son**

**«\_\_\_» \_\_\_\_\_\_\_\_\_\_ 2024 yil Toshkent shahar**

O‘zbekiston Respublikasi Qishloq xo‘jaligi vazirligi huzuridagi Agrosanoat majmui ustidan nazorat qilish inspeksiyasi qoshidagi “Qishloq xo‘jaligi mahsulotlari sifatini baholash markazi” DM (keyingi o‘rinlarda “Bajaruvchi”) nomidan Nizom va Buyruq asosida faoliyat yurituvchi direktor J.Karimov bir tomondan, \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (keyingi o‘rinlarda “Buyurtmachi”) nomidan Nizom asosida faoliyat yurituvchi \_\_\_\_\_\_\_\_\_\_\_\_\_\_\_\_\_ ikkinchi tomondan quyidagi mazmundagi shartnomani tuzdilar.

**1. ShARTNOMA PREDMETI**

**1.1.** Ushbu shartnoma bo‘yicha Bajaruvchi Buyurtmachining buyurtmasiga binoan paxta texnik chigitini sifatini aniqlash bo‘yicha sinovlarini o‘tkazish, ularni amaldagi O`zDSt 596 “Texnik chigit. Texnikaviy shartlari.” Davlat standarti, “Texnik chigitni sertifikatlash bo‘yicha Tartibi” va boshqa tegishli amaldagi me’yoriy hujjatlar talablariga muvofiqligini tahlil qilish, sinovlar natijalariga ko‘ra, paxta texnik chigiti to‘dasi uchun sinov bayonnomasi (nomuvofiqlik dalolatnomasi) rasmiylashtirish va yetkazib beruvchiga taqdim qilish majburiyatini oladi, Buyurtmachi esa, ushbu xizmatlar uchun Bajaruvchi tomonidan belgilangan narxlar (kalkulyatsiya) bo‘yicha haq to‘lash majburiyatini oladi.

**1.2.** Shartnomada qo‘llaniladigan atamalar ma’nosi:

**Xaridor –**Texnik chigit qayta ishlovchi yog‘-moy korxonalari.

**Lot –**ishlab chiqarilgan va omborlarda saqlanayotgan, birja savdolariga qo‘yiladigan 1 tonna texnik chigit hajmi.

**2. TARAFLARNING HUQUQ VA MAJBURIYaTLARI**

**2.1.** Buyurtmachining huquqlari:

a) shartnomada belgilangan tartibda va kerakli hajmda Bajaruvchidan majburiyatlarini bajarilishini talab qilish;

b) shartnoma bo‘yicha xizmatlar ko‘rsatish boshlanmasdan turib, yozma murojaatga asosan oldindan ko‘chirib berilgan avans summasini qaytarib olish;

**2.2.** **Buyurtmachining majburiyatlari**:

a) shartnomaviy majburiyatlarini shartnomada belgilangan tartibda bajarish;

b) mazkur shartnomada belgilangan tartibda xizmatlar haqini to‘lash;

v) shartnoma bo‘yicha majburiyatlarni bajarishning imkoniyati bo‘lmagan taqdirda Bajaruvchini tegishli tartibda ogohlantirish majburiyatini oladi;

g) Bajaruvchining laboratoriyasida texnik chigitni sinash jarayonida Buyurtmachi vakili qatnashishini ta’minlash.

d) Buyurtmachi doimo sertifikatlashtirish talablarini bajarishi, shu jumladan sertifikatlashtirish idorasi tomonidan unga yetkazilgan tegishli o‘zgarishlarni amalga oshirishi.

ye) Buyurtmachi boshka shaxslarga takdim kiladigan sertifikatlashtirish to‘grisidagi xujjatlarning nusxalari to‘lik yoki sertifikatlashtirish sxemasida ko‘rsatilgandek aks ettirilishi kerak.

yo) Buyurtmachining sertifikatlashtirish talablariga rioya kilish imkoniyatlariga ta’sir etishi mumkin bo‘lgan o‘zgarishlar to‘g‘risida buyurtmachi darxol sertifikatlashtirish organiga xabar berishi.

**j)** Buyurtmachi sertifikatlashtirish talablariga rioya kilishga tegishli va unga ma’lum bo‘lgan barcha shikoyatlar to‘g‘risida yozuvlar olib boradi, ushbu yozuvlarni sertifikatlashtirish organiga uning rasmiy talabiga binoan takdim kilish.

**z)** Buyurtmachining sertifikatlashtirish talablariga rioya kilish imkoniyatlariga ta’sir etishi mumkin bo‘lgan o‘zgarishlar to‘g‘risida buyurtmachi darxol sertifikatlashtirish organiga xabar berish.

i) Baxolashni va inspeksiya nazoratini o‘tkazish, shu jumladan ko‘rib chiqish uchun xujjatlar va yozuvlarni, hamda tegishli jixoz, joylashgan yer, xudud, xodimlar va buyurtmachining subpudratchilaridan foydalana olishni takdim kilish.

**2.3.** Bajaruvchining huquqlari:

a) shartnomada belgilangan tartibda va kerakli hajmda Buyurtmachidan majburiyatlarini bajarilishini talab qilish;

**2.4.** Bajaruvchining majburiyatlari:

a) “Mahsulotlarni sertifikatlash qoidalari” (2005 yil 18 mart, ro‘yxat raqami 1458), “Sertifikatlashtirilgan mahsulotlar va xizmatlarni inspeksiya nazoratidan o‘tkazish qoidalari” (2005 yil 6 aprel, ro‘yxat raqami 1464), O‘zbekiston Respublikasi Vazirlar Mahkamasining 2006 yil 18 sentyabridagi 199-son “Paxta chigitini yetkazib berish va undan foydalanish mexanizmini takomillashtirish bo‘yicha qo‘shimcha chora-tadbirlar to‘g‘risida”gi Qarori;

b) har bitta partiya bo‘yicha yog‘-moy korxonalariga yuklanishida texnik chigitni quyidagi sifat ko‘rsatkichlari bo‘yicha sinov sertifikat ishlarini bajarish:

- texnik chigitning navi bo‘yicha -O`zDSt 597 “Texnik chigit. Nuqsonli chigitning massaviy ulushini aniqlash usullari”.

- texnik chigitning iflosligi bo‘yicha - O`zDSt 599 “Texnik chigit. Mineral va organik aralashmalarning massaviy ulushini aniqlash usullari”.

- texnik chigitning namligi bo‘yicha - O`zDSt 600 “Texnik chigit. Namlikning massaviy ulushini aniqlash usullari”.

- texnik chigitni tukdorligi bo‘yicha - O`zDSt 601 “Texnik chigit. Chigit tukdorligini aniqlash usullari”.

v) sifat ko‘rsatkichlari O`z DSt 596 “Texnik chigit. Texnikaviy shartlari” standart talablariga nomuvofiq bo‘lgan paxta texnik chigiti Sinov bayonnomasida Bajaruvchi vakillari tomonidan Muvofiqlik belgisi qo‘yilmaydi va nomuvofiqlik dalolatnomasi rasmiylashtiriladi.

**3. XIZMATLAR NARXI VA HISOB-KITOBLAR TARTIBI**

**3.1.** Paxta texnik chigitni sertifikatlashtirish bo‘yicha xizmatlar narxi Bajaruvchi tomonidan tasdiqlangan narxlar (kalkulyatsiya) asosida belgilanadi.

**3.2.** Buyurtmachi paxta texnik chigitni sertifikatlashtirish bo‘yicha xizmatlar uchun to‘lovni muvofiqlik sertifikatini (nomuvofiqlik dalolatnomasini) berish fakti bo‘yicha, bajarilgan ishlar dalolatnomalari va Bajaruvchi tomonidan berilgan hisobvaraq-faktura asosida amalga oshiradi.

**3.3.** Bajarilgan ish hajmi bo‘yicha oyning boshida Bajaruvchi Buyurtmachiga bajarilgan ishlar ro‘yxati va u asosda hisobvaraq-faktura va bajarilgan ish dalolatnomasini imzo uchun taqdim qiladi.

**3.4.** Buyurtmachi har oyning 10 sanasidan kechiktirmasdan ko‘rsatilgan xizmatlar xajmi hisobidan Bajaruvchiga 15 foiz oldindan to‘lovni amalga oshiradi va qolgan 85 foiz miqdorini hisob faktura berilgan muddatdan 5 ish kunida o‘tkazadi.

**4. XIZMATLAR KO‘RSATISh VA AMALGA OShIRILGAN IShLARNI  
 TOPShIRISh VA QABUL QILISh TARTIBI**

**4.1.** Bajaruvchi shartnomaning 1.1.-bandida ko‘rsatilgan xizmatlarning sifati va amaldagi me’yoriy hujjatlarga asoslangan holda paxta texnik chigitini sinovini amalga oshiradi.

**4.2.** Bajaruvchi shartnomada belgilangan xizmatlarni ko‘rsatib bo‘lganidan so‘ng xizmatlar ko‘rsatilganligi to‘g‘risida dalolatnoma va hisobvaraq-faktura rasmiylashtiradi va Buyurtmachiga taqdim etadi.

**4.3.** Bajaruvchi shartnomaning 1.1.-bandida ko‘rsatilgan xizmatlarni me’yoriy hujjatlarda belgilangan kunlarda bajarilishini amalga oshiradi.

**5. TARAFLARNING JAVOBGARLIGI**

**5.1.** Ko‘rsatilgan xizmatlar haqini o‘z vaqtida to‘lamaganlik uchun To‘lovchi Bajaruvchiga o‘tkazib yuborilgan har bir kun uchun kechiktirilgan to‘lov summasining 0,5 foizi miqdorida, ammo kechiktirilgan to‘lov summasining 50 foizidan ortiq bo‘lmagan miqdorida penya to‘laydi.

**5.2.** Bajaruvchi xizmatlarni o‘z vaqtida yoki to‘liq amalga oshirmaganlik uchun o‘tkazib yuborilgan har kuniga majburiyat bajarilmagan qismining 0,5 foizi miqdorida, ammo bajarilmagan majburiyatning 50 foizidan ortiq bo‘lmagan miqdorida penya to‘laydi.

**5.3.** Ushbu shartnomada nazarda tutilmagan javobgarlik va boshqa masalalar O‘zbekiston Respublikasining amaldagi qonun hujjatlari bilan tartibga solinadi.

**6. NIZOLARNI HAL QILISh TARTIBI**

**6.1.** Mazkur shartnoma bo‘yicha kelishmovchiliklar va nizoli masalalar kelib chiqqan taqdirda, taraflar, qoidaga ko‘ra, mustaqil ravishda sudgacha hal etish choralarini ko‘radilar va nizoni sudgacha hal qilish (talabnoma yuborish) tartibiga rioya etish majburiy hisoblanadi.

**6.2.** Taraflar nizoni sudgacha hal qilish (talabnoma yuborish) tartibiga amal qilib, o‘zaro kelishuvga erishmagan taqdirda, kelishmovchilik va nizolar javobgar joylashgan tumanlararo iqtisodiy sudida hal qilinadi.

**7. TARAFLARNING KORRUPSIYaGA QARShI KURAShISh BO‘YIChA MAJBURIYaTLARI**

**7.1.** Shartnoma bo‘yicha o‘z majburiyatlarini bajarishda taraflar korrupsiyaga qarshi kurashish bo‘yicha qoidalarga, shu jumladan amaldagi qonunlarga rioya etilishini ta’minlaydi, ya’ni tomonlar bir-biriga yoki davlat ishtirokidagi tashkilot xodimiga pora berish yoki pora berishda vositachilik qilish, moddiy yoki nomoddiy naf olishdan tiyilishi lozim, Taraflar ushbu harakatlarning oldini olish bo‘yicha chora-tadbirlar qabul qilinishini kafolatlaydi.

**7.2.** Taraflar korrupsiyaga qarshi qoidalar buzganda yoki asosli gumonlar yuzaga kelganda darhol yozma ravishda telefon pochta orqali yoki ishonch telefoni orqali bir-birini xabardor qilish majburiyatini oladi. Bunda tomonlar yuzaga kelgan holatga oydinlik kiritish maqsadida yozma izoh talab qilish huquqiga ega va murojaatni olgan tomon 10 (o‘n) ish kuni mobaynida tushuntirish berishi yoki o‘z fikrini bildirishi mumkin.

**7.3.** Mazkur bobning talablari bajarilmaganda. shu jumladan beigilangan muddatda korrupsion xavf-xatar bartaraf etilmasa. taraflar amalga oshirgan choralar korrupsion holatni pasayishiga olib kelmasa, boshqa tomon shartnomani bekor qilish huquqiga ega yoki uning ijrosini to‘xtatib qo‘yishi mumkin.

**8. BOShQA ShARTLAR**

**8.1.** Mazkur shartnoma 2 (ikki) nusxada tuzilib, taraflar tomonidan imzolangan vaqtdan boshlab kuchga kiradi va 31.12.2024 yilga qadar amal qiladi.

**8.2.** Agar taraflar birontasi shartnoma muddati tugashidan bir oy oldin shartnomani o‘zgartirish yoki bekor qilish masalasida ikkinchi tarafga murojaat qilmasa shartnoma keyingi kalendar yil uchun uzaytirilgan hisoblanadi.

**8.3.** Taraflarning xar biri ushbu shartnomani amalda bo‘lgan davrida bekor qilishlik uchun 30 kun oldin yozma ravishda xabardor qiladi va ushbu shartnomani muddatidan oldin bekor qilish uchun taraflarning o‘zaro kelishuvi asosida, o‘zaro kelishuvga erishilmagan taqdirda, sud orqali hal etadi. Shartnoma bir tomonlama bekor qilinishiga yo‘l qo‘yilmaydi.

**8.4.** Taraflar lozim darajada bajarishga yengib bo‘lmaydigan kuch, ya’ni favqulodda va muayyan sharoitlarda oldini olib bo‘lmaydigan vaziyatlar (fors-major)ning umumiy qoidalarini tan oladilar.

**8.5.** Shartnomaga taraflarning kelishuvi bilan qo‘shimcha va o‘zgartilishlar kiritilishi mumkin. Shartnomaga har qanday o‘zgartirish va qo‘shimchalar yozma ravishda rasmiylashtirilib, taraflar tomonidan imzolangan so‘ng kuchga kiradi.

**8.6.** Mazkur shartnoma bilan tartibga solinmagan masalalar O‘zbekiston Respublikasining Fuqarolik kodeksi va amaldagi boshqa normativ-huquqiy hujjatlar bilan tartibga solinadi.

**9. TARAFLARNING MANZILLARI VA BANK REKVIZITLARI**

|  |  |  |
| --- | --- | --- |
| **«BUYuRTMAChI»** |  | **«BAJARUVChI»** |
| **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**  Rahbar \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  m.o‘. imzo |  | O‘zbekiston Respublikasi  Qishloq xo‘jaligi vazirligi huzuridagi  Agrosanoat majmui ustidan nazorat qilish inspeksiyasi qoshidagi  “Qishloq xo‘jaligi mahsulotlari sifatini baholash markazi” DM  Manzil: Toshkent shahar, Shayxontohur  tumani, Xadra mavzesi, 27 uy.  AKB Turon bank Yunusobod filiali.  h/r: 20210000700904085001,  MFO: 00446,STIR: 305604153,  OKED: 71200  Direktor \_\_\_\_\_\_\_\_\_\_\_\_\_\_ J.Karimov  m.o‘. imzo |